Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: Az indítványozó szerint az Ötv. 63/A. § e) pontja, valamint az egyes helyi közszolgáltatások kötelező igénybevételéről szóló 1995. évi XLII. törvény (a továbbiakban:
Paragraph Index: 515

Az indítványozó szerint az Ötv. 63/A. § e) pontja, valamint az egyes helyi közszolgáltatások kötelező igénybevételéről szóló 1995. évi XLII. törvény (a továbbiakban: Kötv.) 4. § (4) bekezdése alapján a főváros területén a kerületi önkormányzatoknak a szemétszállítással kapcsolatos szabályozás tárgyában nincs hatáskörük. II. Az Alkotmánybíróság döntését a következők figyelembevételével hozta: Az Ötv. 63/A. § e) pontja úgy rendelkezik, hogy a fővárosi önkormányzat feladat- és hatásköre a hulladékártalmatlanítás önkormányzati feladatainak ellátásáról való gondoskodás, a településtisztaság biztosítása, a települési kommunális szilárd és folyékony hulladék gyűjtése, elhelyezése, ártalmatlanítása és hasznosítása, az elhelyezéshez szükséges lerakóhely területének kijelölése. A Kötv. 4. § (4) bekezdése alapján a törvény végrehajtását szolgáló rendeletalkotásról a közszolgáltatást szervező helyi önkormányzat, a fővárosban Budapest Főváros Közgyűlése, közös intézmény (Ötv. 43. §) vagy körzeti szolgáltatás [Ötv. 69. § (2)—(5) bek.] esetén a közszolgáltatásban részesülő önkormányzat gondoskodik. Az Ötv. rendelkezése a szemétszállítással kapcsolatos feladatok ellátását a főváros területén egyértelműen a fővárosi önkormányzat feladatkörébe utalja. Ezt a feladatmegosztást tekinti a szabályozás alapjának a Kötv. hivatkozott rendelkezése is, amikor a törvény végrehajtását szolgáló rendeletalkotásra a főváros területén történő szemétszállítás tekintetében a fővárosi önkormányzatot ruházza fel. A fővárosi közgyűlés eleget is tett rendeletalkotási kötelezettségének és megalkotta a Budapest Főváros Közgyűlésének a települési szilárd hulladékkal kapcsolatos helyi közszolgáltatással és a köztisztasággal kapcsolatos egyes kérdésekről szóló 39/1998. (VII. 16.) Főv. Kgy. rendeletet (a továbbiakban: R.). Az R. a főváros területén a szemétszállítással kapcsolatban nem hozott létre közös intézményt a kerületi önkormányzatokkal. Mindezek alapján az Alkotmánybíróság megállapította, hogy amikor a Budapest Főváros Terézváros Önkormányzat Képviselő-testülete önkormányzati rendeletben szabályozta a szemétszállítási díj megállapításának rendjét, az Ötv. 63/A. § e) pontja, továbbá a Kötv. 4. § (4) bekezdése rendelkezéseivel ellentétes módon járt el. Ezért az Alkotmánybíróság a törvényellenes Ör.-t megsemmisítette. Dr. Ádám Antal s. k., Dr. Holló András s. k., előadó alkotmánybíró alkotmánybíró Dr. Kilényi Géza s. k., alkotmánybíró Alkotmánybírósági ügyszám: 1064/H/1997/2. Az Alkotmánybíróság 57/1998. (XI. 27.) AB határozata A MAGYAR KÖZTÁRSASÁG NEVÉBEN! Az Alkotmánybíróság önkormányzati rendeleti előírás felülvizsgálatára és megsemmisítésére irányuló indítvány tárgyában meghozta a következő határozatot: Az Alkotmánybíróság megállapítja, hogy Budapest Főváros XVIII. kerület Pestszentlőrinc—Pestszentimre önkormányzatának a helyi adók bevezetéséről szóló 20/1995. (VI. 29.) rendelete 6. § c) pontja alkotmányellenes, ezért azt megsemmisíti. Az Alkotmánybíróság ezt a határozatát a ben közzéteszi. INDOKOLÁS I.

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes